als_Latn bos_Latn ron_Latn
Franca shton masat e sigurisë, pas akteve terroriste qe shkaktuan 17 viktima. Ne përfundim te nje takimi me zyrtare te larte per çështjet e sigurisë, u vendos te mobilizohen 10 mije trupa. Vëmendja me e madhe do te jete e përqendruar tek shkollat hebreje. Gjysma e agjenteve te policisë dhe xhandarmerisë do te mbrojnë 717 shkollat ku mësojnë fëmijë hebrej. Kryeministri Manuel Valls e argumentoi rritjen e forcave te sigurise me shtimin e akteve raciste dhe antisemite vitet e fundit dhe per kete arsye do te mbrohen jo vetem sinagogat, por edhe xhamitë. Valls foli per nevojën e përmirësimit te sistemit te gjurmimit te telefonave, qe duhet te jete me efikas. Plani antiterrost do zbatohet ne nivelin maksimal. Forcimi i masave te sigurisë përveç redaksive te gazetave do te preke edhe objektet e kultit, dhe institucionet fetare. Vendi do te jete vigjilent, pasi kërcënimet jane gjithnjë te pranishme. Edhe Ministri francez i Mbrojtjes Jean-Yves Le Drian saktësoi se behet fjale per mobizimin me te madh te trupave brenda vendit, te cilat qe prej se majtës do te vendosen ne zonat me te ndjeshme te vendit. Nderkaq, kërkimet per partneret 26-vjeçare te terroristit Kulibali, vijojnë. Vendndodhja e saj është ende e panjohur, edhe pse besohet se ajo mund te kete mbërritur ne Siri përmes Turqisë. Nje zyrtar turk i sigurisë tha se Parisi dhe Ankaraja po bashkëpunojnë per kapjen e gruas me te kërkuar nga autoritetet franceze. Per Ministrin e Mbrojtjes, nuk ka dyshim se nje nga terroristet kishte bashkëpunëtore, por siguroi se askush nuk do te mund te shpëtoje.
als_Latn